Държавен вестник, бр. 2, 2026 г., стр. 97

БРОЙ  2	
Д Ъ Р Ж А В Е Н  В Е С Т Н И К 	
СТР.  97  
условията и реда за издаване на разрешение за тяхното обучение (обн., ДВ, бр. 82 от 2002 г.). 
 
2.2. Трета степен на професионална квалификация по професията 
Придобилите трета степен на професионална квалификация по професията „Автомобилна 
техника и мехатроника“ имат професионални знания, компетентности и умения за извършване на 
дейности по експлоатация, диагностика, техническо обслужване и  ремонт на автомобилна 
техника, по изработване на автомобилна техника и компоненти, както и по тяхното отговорно 
планиране, организиране и ръководене. Участват в извършването на периодични прегледи за 
проверка на техническата изправност на пътните превозни средства в контролно-техническите 
пунктове. 
Най-често, придобилите трета степен на професионална квалификация по професията 
„Автомобилна техника и мехатроника“ организират и участват в работния процес на предприятия 
с предмет на дейност изработване, поддържане, ремонт и експлоатация на автомобилна техника 
и мехатроника. Извършват диагностика и контрол на техническото състояние на механизми, 
системи, възли и агрегати на моторните превозни средства и установяват причините за повредите 
им. Контролират спазването на технологичната последователност при дейностите, свързани с 
експлоатацията, обслужването и ремонта на автомобилната техника. Организират и контролират 
работата на екипа, с който работят. 
Организират и участват в изпълнението на план-графиците за обслужването и ремонта на 
моторните превозни средства, съставят заявки и следят за получаването на необходимите за 
дейностите по поддържане и ремонт материали, резервни части, инструменти и други, както и за 
съответствието между заявката и доставката. Извършват окачествяване на техническата 
изправност на транспортните средства. Контролират технологичния процес при извършване на 
експлоатационни и планови ремонти и носят отговорност за престой поради аварии вследствие 
на некачествено извършени ремонти.  
Упражняват  контрол на качеството  и безопасността  за спазване на стандартите и нормите 
за качество и безопасност на дейността, опазване на околната среда,  пожарна и аварийна 
безопасност, както и провеждане на обучения и инструктажи по безопасност и здраве. Оказват 
техническа помощ за прилагане  на въведените технологични иновации и мерки за енергийна 
ефективност. Контролират изразходваните средства, отпуснати за ремонт, получените и 
изразходваните за ремонта материали и резервни части. Взаимодействат с монтьорите, 
механиците, водачите на превозни средства, служителите в счетоводните и снабдителските 
отдели/звена на предприятието, в което работят.  
Задачите по организация на работата включват комуникация с клиенти и партньори на 
предприятието, изготвяне и изпращане на проформа фактури, технически становища, оферти за 
цена на ремонт и т.н. Издават съпътстващи ремонта документи (сервизни заявки, фактури, 
протоколи и т.н.), както и необходимите справки и отчети чрез специализиран фирмен софтуер, 
Участват в решаването на усложнения и проблеми при обслужването и ремонта на автомобилната 
техника или клиентите и партньорите на предприятието.  
В предприятията за изработване на автомобилна техника и компоненти специалистите с 
придобитата трета степен на професионална квалификация по професията „Автомобилна техника 
и мехатроника“ отговарят за спазване на организацията на производството в съответните звена, 
цехове или производствени линии. Сътрудничат при проектирането и изграждането на монтажни